Cuneiform Tablet Kt 94/k 918 (AKT 6d 853)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ma-nu-ba-lúm-a-šur a-na Ì-lí-uṣ-ra-ni iṣ-ba-at-ni-a-tí-ma um-ma ma-nu-ba-lúm-a-šur-ma a-na Ì-lí-uṣ-ra-ni 2 ma-na 10 GÍN KÙ.BABBAR ḫa-bu-lá-tí lá ḫa-bu-lá-tí ú-lá ik-ri ú-lá kà-i-na-ni ṭup-pá-am ḫa-ar-ma-am ú-kà-al um-ma ì-lí-uṣ-ra-ni-ma ke-na 2 ma-na 10 GÍN KÙ.BABBAR ḫa-bu-lá-ku-um ku-nu-ki-a a-na ki-ir ṭup-pé ša-as-ḫu-ur um-ma ma-nu-ba-lúm-a-šur-ma a-na DINGIR-uṣ-ra-ni-ma i-nu-mì a-na a-šur-i-dí a-na ší bi-kà sú-re-e az-ku-ru IGI wa-bar-tim i ša-ḫa-tí-šu ta zi-iz lá ta-zi-iz ú-lá ik-ri ú-lá kà-i-ni um-ma ì-lí-uṣ-ra-ni-ma ù šu-ma a-zi-iz a-na ši-bu-tim ta-šé-e-a-ni šu-ma a ší-bu-tim ta-šé-e-a-ni a-li-ik-ma wa-bar-tám mu-ùḫ-ra-am um-ma ma-nu-ba-lúm-a-šur-ma ša ni-iš a-lim{ki}-ma ta-mu-ú lu ú-kà-al ki-ma e-mu-qá-tám e-ta-wu ú a-pá-lam lá i-mu-e-ni a-na a-wa-tim a-ni-a-tim wa-bar-tum ša wa-áš-ḫa-ni-a i-dí-ni-a-tí-ma ṭup-pá-am IGI GÍR ša a-šur ší-bu-tí-ni ni-dí-in IGI ri-ma-nim DUMU šu-<gap>-bi₄-<gap> IGI a-šur-i-mì-tí DUMU ṣí-li-IŠTAR